ยาคุมฉุกเฉินกินไม่ครบเวลาจะท้องไหม
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง ให้รีบทานเม็ดแรกให้เร็วที่สุดหลังจากมีเพศสัมพันธ์ และทานเม็ดที่ 2 หลังจากทานเม็ดแรกไปแล้วภายในไม่เกิน 12 ชั่วโมง หากทานเม็ดที่ 2 ห่างจากเม็ดแรกมากกว่า 12 ชั่วโมง ประสิทธิภาพในการป้องกันการตั้งครรภ์ก็จะลดลงค่ะ หรือหากไม่ได้ทานเม็ดที่ 2 ก็อาจไม่สามารถป้องกันการตั้งครรภ์ได้สำหรับประสิทธิภาพในการป้องกันการตั้งครรภ์ของยาคุมฉุกเฉิน จะขึ้นอยู่กับความรวดเร็วในการทานยาเม็ดแรกหลังจากมีเพศสัมพันธ์ หากได้ทานภายในไม่เกิน 12 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%